మైండ్‌ట్రీ
మైండ్‌ట్రీ లిమిటెడ్ (MindTree Limited) () అనేది ఒక అంతర్జాతీయ IT సేవల కంపెనీ. IT సేవలు, అవస్థాపన సౌకర్యాల నిర్వహణ (ఇన్‌ఫ్రాస్ట్రక్చర్ మేనేజ్‌మెంట్) మరియు సాంకేతిక మద్దతు (IMTS), ఇండిపెండెంట్ టెస్టింగ్, పరిజ్ఞాన సేవలతోపాటు (నాలెడ్జ్ సర్వీసెస్), R&D సేవలు, సాఫ్ట్‌వేర్ ఉత్పత్తి రచన (సాఫ్ట్‌వేర్ ప్రోడక్ట్ ఇంజనీరింగ్) మరియు తరువాతి తరం వైర్‌లెస్ (NIW) విభాగాలతో కూడిన ఉత్పత్తి రచన (ప్రోడక్ట్ ఇంజనీరింగ్) సేవలను ఈ కంపెనీ అందిస్తుంది. కేంబ్రిడ్జ్ టెక్నాలజీ పార్ట్‌నర్స్, ల్యూసెంట్ టెక్నాలజీస్ మరియు విప్రో కంపెనీల నుంచి బయటకువచ్చిన 10 మంది పరిశ్రమ నిపుణులు 1999లో మైండ్‌ట్రీని ప్రారంభించారు. ప్రస్తుతం దీని సహ-ప్రధానకార్యాలయాలు న్యూజెర్సీలోని వారెన్‌లో మరియు భారతదేశంలోని బెంగళూరులో ఉన్నాయి, భారతదేశంలో దీనికి 3 అభివృద్ధి కేంద్రాలు, ఆసియా, ఐరోపా మరియు అమెరికా సంయుక్త రాష్ట్రాల్లో 15 కార్యాలయాలు ఉన్నాయి. కంపెనీ వ్యవస్థాపక బృందానికి అశోక్ సూతా నేతృత్వం వహిస్తున్నారు, ఆయన ఈ సంస్థను స్థాపించడానికి ముందు భారతదేశంలోని అతిపెద్ద సాఫ్ట్‌వేర్ కంపెనీల్లో ఒకటైన విప్రోకు వైస్ ఛైర్మన్ మరియు ప్రెసిడెంట్‌గా ఉన్నారు.
ఏప్రిల్ 2006లో మైండ్‌ట్రీ ఆదాయం USD 100 మిలియన్లకు చేరుకుంది;
బ్లూటూత్ టెక్నాలజీ సృష్టిలో మైండ్‌ట్రీ పాత్ర ఉంది, అంతేకాకుండా ఇది బ్లూటూత్ స్పెషల్ టెక్నాలజీ ఇంటరెస్ట్ గ్రూపులో ఒక సభ్య సంస్థ. దీని యొక్క బ్లూటూత్ ప్రోటోకాల్ స్టేక్ లైసెన్స్‌ను NECకి ఇచ్చారు.
ఆధార్ అని పిలిచే భారతదేశ ప్రభుత్వం చేపట్టిన దేశవ్యాప్త యునీక్ ఐడెంటిఫికేషన్ (UID) ప్రాజెక్టును 2010-11 మొదటి త్రైమాసికంలో ఈ కంపెనీ కైవసం చేసుకుంది. మైండ్‌ట్రీ దీనికి అనువర్తన అభివృద్ధి, నిర్వహణ మరియు మద్దతు సేవలు అందిస్తుంది.
IT రంగానికి చెందిన ఏడుగురు భారత వ్యాపారవేత్తలు - అశోక్ సూతా, సుబ్రోతో బాగ్చీ, కృష్ణకుమార్ నటరాజన్, ఎస్. జానకీరామన్, ఎన్.ఎస్. పార్థసారధి, కళ్యాణ్ బెనర్జీ మరియు రాస్తోవ్ రావణన్ మరియు అమెరికా IT వ్యాపారంలో ముగ్గురు నాయకులు - అంజన్ లాహిరీ, స్కాట్ స్టాపుల్స్ మరియు కమ్రాన్ ఓజాయిర్‌లు కలిసి మైండ్‌ట్రీని స్థాపించారు. స్కాట్ స్టాపుల్స్ ఇప్పుడు మైండ్‌ట్రీ యొక్క US కార్యకలాపాలకు నేతృత్వం వహిస్తున్నారు. రెండు వెంచర్ క్యాపిటల్ సంస్థలు వాల్డెన్ ఇంటర్నేషనల్ మరియు సివాన్ సెక్యూరిటీస్ నుంచి పొందిన 9.1 మిలియన్ డాలర్ల నిధులతో వారు ఈ కంపెనీని ప్రారంభించారు. మొదట ఒక సంపూర్ణ-ప్లే-ఇ-బిజినెస్ కన్సల్టింగ్ మరియు టెక్నాలజీ కంపెనీగా ప్రారంభమైన మైండ్‌ట్రీ తన కార్యకలాపాలను సెప్టెంబరు 11 దాడుల తరువాత ఏర్పడిన సంక్షోభంలో IT మరియు R&D (పరిశోధన మరియు అభివృద్ధి) సేవల్లోకి కూడా విస్తరించింది. ప్రాథమిక VCలతోపాటు, కాపిటల్ గ్రూప్ మరియు ఫ్రాంక్లిన్ టెంపుల్టన్ సంస్థల నుంచి కంపెనీ రెండో దశలో మరో 14.1 మిలియన్ డాలర్ల నిధులను పెట్టుబడి కోసం సేకరించింది.
మైండ్‌ట్రీ డిసెంబరు 2006న పబ్లిక్ ఆఫర్ ప్రకటించింది. మైండ్‌ట్రీ IPO ధర పరిధిని రూ. 365 నుంచి రూ. 425 వరకు నిర్ణయించారు. రూ.600 కంటే ఎక్కువ ధర వద్ద మైండ్‌ట్రీ మార్చి 7న BSE (బాంబే స్టాక్ ఎక్స్ఛేంజ్)లో నమోదయింది, నమోదయిన కొద్ది రోజుల్లోనే కంపెనీ వాటా విలువ రూ.1000కి పెరిగింది. ఐపీవోలో మైండ్‌ట్రీ వాటాలు అందుబాటులో ఉన్నవాటి కంటే వంద రెట్లు ఎక్కువ చందాలు పొందాయి. ఇదిలా ఉంటే, USలో 2008 ఆర్థిక సంక్షోభం కారణంగా IT వాటాల విలువ పతనం కావడంతో, మైండ్‌ట్రీ కూడా దీనితో ప్రభావితమైంది.
1999లో ప్రారంభమైననాటి నుంచి మైండ్‌ట్రీ అనేక కంపెనీలను కొనుగోలు చేసింది. పబ్లిక్ ఆఫర్ తరువాత కొనుగోలు చేసిన పెద్ద కంపెనీ అజ్‌టెక్‌సాఫ్ట్, దీనిని $90 మిలియన్ USD విలువైన వాటాలతో 2008లో మైండ్‌ట్రీ కొనుగోలు చేసింది. దీనికి ముందు 2007లో కంపెనీ $6.55 మిలియన్ USDతో TES-పర్పుల్ విజన్‌ను కూడా కొనుగోలు చేసింది. సెప్టెంబరు 2009లో, క్యోసెరా వైర్‌లెస్ యొక్క భారతీయ విభాగం క్యోసెరా వైర్‌లెస్ ఇండియా ప్రైవేట్ లిమిటెడ్‌ను USD$6 మిలియన్ల ప్రత్యక్ష చెల్లింపుతో మైండ్‌ట్రీ కొనుగోలు చేసింది. 2010లో సుదూర అవస్థాపన సౌకర్యాల నిర్వహణ సేవలు అందించే "7స్ట్రాటా"ను పూర్తిగా నగదు లావాదేవీలతో రూ.7.2 కోట్లు చెల్లించి మైండ్‌ట్రీ స్వాధీనం చేసుకుంది.
ఆగస్టు 18, 2009న మైండ్‌ట్రీ 10వ వార్షికోత్సవాన్ని జరుపుతుంది, పదేళ్ల ప్రయాణాన్ని పూర్తి చేయడం ద్వారా కంపెనీ ఒక ముఖ్యమైన మైలురాయిని చేరుకుంది. 2014నాటికి $1 బిలియన్ USD కంపెనీగా ఎదగాలని మైండ్‌ట్రీ లక్ష్యంగా పెట్టుకుంది. 2010లో కంపెనీ ప్రకటించిన ఆదాయం $272 మిలియన్లు USD వద్ద ఉంది.శిశు పక్షవాతంతో బాధపడుతున్న ఒక విద్యార్థి మైండ్‌ట్రీ లోగో (వ్యాపార చిహ్నం)ను తయారు చేశాడు. శిశుపక్షపాతంతో బాధపడుతున్న విద్యార్థుల కోసం నడపబడుతున్న కర్నాటక స్పాస్టిక్స్ సొసైటీలో ఉన్న పది మంది విద్యార్థులను మైండ్‌ట్రీ బృందం సంప్రదించింది-వీరిలో అనేక మంది విద్యార్థులు చక్రాల కుర్చీలో ఉన్నారు, వారికి మైండ్‌ట్రీ లక్ష్యం, ముందుచూపు మరియు ప్రధాన సిద్ధాంతాలను వివరించారు.
అనేక పర్యాయాలు వారికి వివరాలు తెలియజేసిన తరువాత, మైండ్‌ట్రీ బృందం వారికి గ్రాఫిక్స్ డిజైన్ గురించి ప్రాథమిక అంశాలు తెలియజేసింది, అనేక తెలిసిన అంతర్జాతీయ లోగోలను వివరించాలని వారిని కోరింది.
ఆపై పది మంది విద్యార్థులు మైండ్‌ట్రీ యొక్క లోగో నిర్మాణంలో పాల్గొన్నారు. వీరిలో కదల్లేని మరియు మాట్లాడలేని లోపాలతో బాధపడుతున్న చేతన్ K.S అనే విద్యార్థి గీసిన చిత్రాన్ని మైండ్‌ట్రీ తమ లోగోగా స్వీకరించింది. నిర్ణాయక స్కైవార్డ్, నీలిరంగుతో ఉన్న గీత చేతన్ యొక్క ఊహను ప్రతిబింబిస్తుంది. ఎరుపు రంగు పనిని సూచిస్తుంది. చివరగా, ప్రకాశవంతమైన పసుపు రంగు చుక్కలు సంతోషాన్ని ప్రతిబింబిస్తున్నాయి.
మైండ్‌ట్రీకి ఒక ప్రచురిత న్యాయవర్తన విధానం ఉంది; న్యాయవర్తన విధానం వాటాదారులందరికీ వర్తిస్తుంది, దీనికి సంబంధించిన ఉల్లంఘనలు ఉద్వాసనకు దారితీస్తాయి.
మైండ్‌ట్రీ యొక్క ప్రాంతీయ ప్రధాన కార్యాలయాలు బెంగళూరు, లండన్ మరియు వారెన్ (న్యూజెర్సీ) నగరాల్లో ఉన్నాయి
ఒడిషా పారిశ్రామిక అభివృద్ధి సంస్థ భువనేశ్వర్‌లో కంపెనీ విజ్ఞప్తిపై కేటాయించిన 20 ఎకరాల స్థలంలో మైండ్‌ట్రీ చేపట్టిన ప్రణాళికలు అర్ధాంతరంగా నిలిచిపోయాయి, ఇక్కడ కేటాయించిన భూమిలో 4.8 ఎకరాల స్థలం ఒక ప్రైవేట్ యాజమాన్యానికి చెందినది కావడంతో ఈ కేటాయింపు వివాదాస్పదమయింది, ఇక్కడ తదుపరి అభివృద్ధి పనులు నిర్వహించకుండా ఒడిషా హైకోర్టు (ఆదేశం నెంబరు 9988, 2006, తేదీ 28.8.2006) ఆదేశాలు జారీ చేసింది.
IT సేవలు 
- "ప్రధాన పరిశ్రమలు" -
ఉత్పత్తి రచన సేవలు (ప్రోడక్ట్ ఇంజనీరింగ్ సర్వీసెస్)
-"మార్కెట్‌లు" -
- "లైసెన్సబుల్ IP ఆఫరింగ్స్" -
సాఫ్ట్‌వేర్ ప్రోడక్ట్ ఇంజనీరింగ్
ఇండిపెండెంట్ టెస్టింగ్
అవస్థాపన సౌకర్యాల నిర్వహణ మరియు సాంకేతిక మద్దతు
నాలెడ్జ్ సర్వీస్ (KPO)
వైర్‌లెస్ ప్రోడక్ట్స్
1) పూర్తిగా నగదు లావాదేవీలతో 2004లో నోయిడాకు చెందిన ASAP సొల్యూషన్స్ కొనుగోలు 
2) స్టాక్ మరియు నగదు లావాదేవీలతో 2005లో బెంగళూరుకు చెందిన లింక్ సాఫ్ట్‌వేర్ సర్వీసెస్ ప్రైవేట్ లిమిటెడ్ కొనుగోలు 
3) పూర్తిగా నగదు లావాదేవీలతో కోసిస్టమ్స్ యొక్క భారతదేశ విభాగం కొనుగోలు
4) డిసెంబరు 2007లో TES-పర్పుల్ విజన్ కొనుగోలు
5) అజ్‌టెక్‌సాఫ్ట్‌లో ప్రధాన వాటాను మైండ్‌ట్రీ కొనుగోలు 
6) 2008లో పూణేకు చెందిన అలెరియోన్ కొనుగోలు 
7) బెంగళూరుకు చెందిన క్యోసెరా ఇండియా ప్రైవేట్ లిమిటెడ్ కొనుగోలు.
8) చెన్నైకు చెందిన 7స్ట్రాటా : రిమోట్ IT ఇన్‌ఫ్రాస్ట్రక్చర్ మేనేజ్‌మెంట్ సర్వీసెస్ కొనుగోలు
డిసెంబరు 12, 2006న తన యొక్క ఇనీషియల్ పబ్లిక్ ఆఫర్ (IPO) కోసం సెక్యూరిటీస్ అండ్ ఎక్స్ఛేంజ్ బోర్డ్ ఆఫ్ ఇండియా (సెబీ)కు మైండ్‌ట్రీ వివరణ పత్రం సమర్పించింది.
దీనిలో ప్రతి వాటాను రూ 10 రూపాయల ముఖవిలువతో, మొత్తం 5,593,300 వాటాలు విక్రయించే ప్రతిపాదన చేసింది.
మైండ్‌ట్రీ IPO ఫిబ్రవరి 9, 2007న ప్రారంభమై, ఫిబ్రవరి 17, 2007న ముగిసింది. ధర పరిధిని రూ. 365 నుంచి రూ. 425 వరకు నిర్ణయించారు. ఈ IPOలో వాటాలకు 100 రెట్లు ఎక్కువ స్పందన వచ్చింది.
2007-03-07న మైండ్‌ట్రీ రూ.600 కంటే ఎక్కువ ధరతో బాంబే స్టాక్ ఎక్స్ఛేంజ్‌లో నమోదయింది